हिंद महासागर में प्रभाव बढ़ाने में जुटा चीन : यूएस  
हिंद महासागर में अपना असर बढ़ाने की फिराक में चीन ने कथित रूप से वर्ष 2005 से श्रीलंका के लिए अपनी सहायता नाटकीय ढंग से बढ़ा दी है।
अमेरिकी संसद की एक रिपोर्ट में कहा गया है कि हिंद महासागर में अपना असर बढ़ाने की फिराक में चीन ने कथित रूप से वर्ष 2005 से श्रीलंका के लिए अपनी सहायता नाटकीय ढंग से बढ़ा दी है।  कांग्रेस की शोध इकाई ने अपनी रिपोर्ट में कहा है, कुछ विश्लेषकों और पर्यवेक्षकों की नजर में चीन हिंद महासागर के उत्तरी हिस्से में बंदरगाह सुविधा विकसित करने के लिए अपने नौसैन्य रणनीति के तहत श्रीलंका सरकार पर अपना प्रभाव बढ़ाना चाहता है।  श्रीलंका पर आठ पृष्ठ की इस रिपोर्ट में कहा गया है कि भारतीय भारतीय रक्षा रणनीतिकारों के माथे पर इस क्षेत्र में बंदरगाह विकसित करने के चीन के प्रयास से चिंता की लकीर खींच गई है। बताया जा रहा है कि चीन श्रीलंका के हंबानटोटा में एक बंदरगाह बना रहा है। रिपोर्ट में कहा गया है कि चीन पाकिस्तान के ग्वादार, बांग्लादेश के चट्टगांव और वर्मा के सिट्टे में बंदरगाह सुविधाएं विकसित करने में मदद कर रहा है।